Med til dagens stigning i antallet af svenskerne, der er døde efter at være blevet smittet med coronavirus, hører også, at nogle svenske regioner kun offentliggør dødstal et par gange om ugen.

- Ser man på den seneste måned i Sverige, så har vi en relativt flad kurve, men nu har vi en ganske brat stigning, siger statsepidemiolog Anders Tegnell fra Folkhälsomyndigheten ifølge nyhedsbureauet TT imidlertid.

Sverige og det svenske folk bliver testet af det nye coronavirus. Liv, sundhed og job er truede Sveriges statsminister Stefan Löfven

Danmark har 5,8 millioner indbyggere og 104 coronadødsfald. Sverige har 10,3 millioner indbyggere og altså nu 239 døde. Finland og Norge har færre coronadødsfald - henholdsvis 17 og 41.

I Sverige er antallet af døde pr. million indbyggere det højeste i Norden på 24, mens det er 18 i Danmark.

Fordele og ulemper ved begge modeller

Men man kan ikke sige, om den danske eller den svenske strategi har været den rigtige, førend epidemien er slut, eller der forefindes en vaccine. Og det er nok først et år ude i fremtiden.

- Vi kan opleve, at Sverige får en kurve, der går hurtigere op, men også på den anden side af epidemien falder hurtigere igen. De vil få et kraftigere men forkortet forløb. Hvor vi i Danmark vil få et mildere men forlænget forløb, siger Søren Riis Paludan.

Er det omsonst at blive ved med at cykle rundt i det her med, hvem der har valgt den rigtige strategi?